— 285 — 



Om det hindeagtige Knopskæls Anatomi 1 ) skal endnu anføres 

 følgende. Forneden ved Tilhæftningsstedet bestaar Knopskællet af 

 helt tyndvæggede Elementer; der findes mindre Epidermisceller og 

 2 — 3 Lag større, runde Mesofylceller. Midt paa Knopskællet, oven- 

 over den bladagtige , udvoxede Del , findes meget tyndvæggede 

 Epidermisceller og ca. 4 Lag tykvæggede Mesofylceller, og i Spidsen 

 bestaar hele Bladet af meget tykvæggede, bastagtige Elementer, og 

 her er allerede i Slutningen af Maj Overhuden død og har delvis 

 løsnet sig. 



Fig. 3—5 er af et næppe endnu fuldvoxet Axelblad. Det ældre 

 Axelblads Bygning ses af Fig. 10, 11, 12 og 13. 11 og 13 er 

 meget forskellige. 11 er af et Blad, samlet paa et sollyst Sted, 13 

 paa et skyggefuldt, — man finder altsaa her en lignende Forskel 

 mellem Sol- og Skyggeblade som hos Bøgens Løvblade. Lysbladet 

 har store Palissader paa begge Sider, og ogsaa det løse Svampe- 

 vævs Geller er palissadeagtige. De lange og tætstillede Palissader 

 findes paa den organiske Overside, som, da Axelbladet gærne staar 

 lodret ud fra Grenen, i Regelen (naar Grenen er vandret) vender 

 fremad, mod Skuddets Spids. Det er værd at lægge Mærke til, at 

 denne Overside hos det unge Axejblad ofte vender nedad (mod 

 Grenen), og det synes altsaa, at Palissaderne her opstaar i den fra 

 Lyset bortvendte Side af Bladet. 



Omkring Nerverne ligger Sklerenkym (Fig. 10), — da de større 

 Nervers Sklerenkym naar ud til Epidermis paa begge Sider, deles 

 Bladet herved i Felter. — Epidermiscellerne er, sete paa Fladesnit, 

 bugtede; deres Ydervæg er temmelig tyk og forsynet med Kuti- 

 kula, men uden kutikulariseret Yderlag. Spalteaabninger (Fig. 12) 

 findes kun paa Undersiden, de er ikke nedsænkede. 



Skyggebladet (Fig. 13) har kun eet Lag Palissadeceller og er 

 langt tyndere; Fig. 11 og 13 er forstørrede i samme Grad. Fig. 13 

 ligner meget Fig. 5, hvis Blad er samlet uden Hensyntagen til Sol 

 og Skygge, men sandsynligvis altsaa i Skygge. 



Blivende Axelblade er hos Bøgen et saa almindeligt Fænomen, 

 at man aldrig forgæves vil tage i Skoven for at finde dem. For at 

 vise deres Udbredelse anføres her de Lokaliteter, hvor de vides at 

 være fundne: 



Sjælland: Ordrup Krat, Charlottenlund, Store Hareskov, 



x ) Afbildet hos Areschoug. 



